Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Lõuna-Iisraeli vaevab endiselt valimatu raketituli
ja lõhkeainetega õhupallid.
Iisrael tegi vasturünnakuid Hamasi rajatiste vastu Gaza keskosas.
Peaminister Netanyahu toonitas Iisraeli ja USA tiimide edusamme
Läänekalda alade kaardistamisel,
mis saavad USA presidendi sajandi tehingu järgi
suveräänse Iisraeli osadeks.
Sajad iisraellased ja turistid kogunesid Nutumüüri ääres palvusele,
et koronaviirust eemal hoida.
Lõuna-Iisraeli vaevavad endiselt valimatu raketituli
ja lõhkeainetega õhupallid.
Palestiinlastest islamistid
tulistasid laupäeval Gazast Iisraeli poole kaks lõhkekeha.
Õhuhäire kõlas Kissufimi kibutsis,
mille elanikud pidid ettenähtud 15 sekundiga varjendeisse jõudma.
Õnneks plahvatasid mõlemad raketid asustamata aladel,
põhjustamata vigastusi ja purustusi.
Iisraeli hävitajad ja helikopterid
pommitasid Gaza keskosas vastuseks Hamasi terrorirajatisi.
IDF esindusest vastati,
et sihtmärkide seas oli Hamasi kasutatud armeerajatis,
mille hävitamine takistab rühmituse tulevasi võimeid.
Lisaks toonitati,
et IDF võtab tõsiselt igasugust terroritegevust Iisraeli vastu
ja on valmis erinevateks stsenaariumideks.
Samuti rõhutati, et Hamasi peetakse vastutavaks
kõigi Gazas toimuvate ja sealt lähtuvate sündmuste eest
ning rühmitus vastutab iisraellaste vastase tegevuse tagajärgede eest.
Jeruusalemmas kohtus peaminister Netanyahu
Lõuna-Iisraeli asulate juhtidega,
kes elavad pidevas Gaza terroritegevuse hirmus.
Netanyahu teavitas maavanemaid värskeimatest arengutest
seoses Hamasi territooriumiga
ja rääkis neile, et Iisrael on valmis igaks juhtumiks,
sh suuremaks sõjaliseks operatsiooniks.
Netanyahu olevat siiski maininud,
et suur sõjaline kampaania Gaza džihaadirühmituste vastu
kaks nädalat enne 2. märtsil toimuvaid valimisi
oleks keerukas.
Kuid Netanyahu toonitas,
et olukorra halvenemisel on sõjaline lahendus endiselt võimalik,
vaatamata keerukale poliitilisele seisule Jeruusalemmas.
Pühapäeva hommikupoolikul rääkis Netanyahu ministritele,
et Iisraeli meeskond kaardistab koos USA kolleegidega
Läänekalda territooriume,
mis USA presidendi sajandi tehingu järgi Iisraeli osadeks saavad.
Netanyahu toonitas iganädalasel kabinetiistungil,
et kaardistusprotsess lõpetatakse võimalikult kiiresti,
ja siis saab mõningaid juudi esiisade kodumaa osi
igaveseks tänase Iisraeliga ühendada.
Mu sõber president Trump ütles selgelt,
et tunnustab Iisraeli suveräänsust Jordani orus, Surnumere põhjaosas
ja kõigis Juuda ja Samaaria juudi asulais
ning neid ümbritsevatel aladel. Moodustasime Iisraeli meeskonna,
kes töötab koos ameeriklastega kaardistamise kallal, mis juba käib.
Ameeriklased teevad meiega koostööd.
Lõpetame töö võimalikult kiiresti.
Muudame mõned kodumaa alad Juudas ja Samaarias
igaveseks Iisraeli riigi osaks.
Netanyahu kordas istungil,
et Iisraeli suhted araabia- ja moslemimaailmaga paranevad.
Seoses kuu algul toimunud Sudaani juhiga peetud kohtumisega
teatas Netanyahu, et Jeruusalemm ja Khartoum töötavad ühiselt
kahe riigi suhete normaliseerimise kallal.
Iisraeli tiim koguneb see nädal,
et koostada plaan koostöö laiendamiseks.
Leppisin selles kokku Sudaani presidendiga.
Sihiks on jõuda normaliseerimiseni
ning sõlmida Iisraeli ja Sudaani vahel diplomaatilised suhted.
Jõupingutused on juba vilja kandnud.
Esmakordselt lendas Iisraeli lennuk Ndjili lennuväljalt Kinshasas, Kongos,
üle Sudaani õhuruumi
Ben Gurioni lennujaama Tel Avivis.
Kuigi Jeruusalemma ja Khartoumi lähenemine on värskeim näide
Iisraeli suhete soojenemises moslemi- ja araabiariikidega,
on see Netanyahu sõnul vaid jäämäe tipp.
Normaliseerimisprotsess
käib suure arvu araabia- ja islamimaaga.
Näete vaid osa sellest. See on jäämäe tipp veepinnal.
Pinna all käib mitmeid protsesse, mis muudavad Lähis-Ida palet
ning juurutavad Iisraeli regionaalse ja globaalse jõuna.
See on meie poliitika vili. Kultiveerime Iisraeli jõudu.
Iisraeli peaminister puudutas ka uusimaid arenguid
seoses koronaviiruse epideemiaga.
Ta mainis, et kuigi Iisraelis pole ühtki nakkusjuhtumit tuvastatud,
on kolm iisraellast, kes ühes Jaapani sadamas kruiisilaeval karantiini pandi,
endiselt haiglas.
Vastupidiselt ootustele
pole Iisraelis kuuldud ühestki nakkusjuhtumist.
Võimalus muidugi eksisteerib, kuid seni pole seda veel juhtunud,
kuigi meediaraportite järgi teatati Egiptuses esimesest juhtumist.
Samas tänan tervishoiuministrit, kes töötas koos meeskonnaga,
et iisraellased Jaapani laevalt koju tuua.
Need, kes pole nakatunud, tulevad Iisraeli ja jäävad isolatsiooni.
Nakatunud jäävad sinna vastavalt Jaapani valitsuse otsusele.
Saatsime arsti neid aitama.
Muidugi palvetame kõik nende tervise pärast.
Netanyahu juhiste kohaselt jäävad 12 kojusaabuvat Iisraeli kodanikku
kaheks nädalaks karantiini.
Seoses surmava viiruse levikuga Kaug-Idas -
Sajad inimesed kogunesid Nutumüüri ääres palvusele,
et koronaviirust eemal hoida.
Palvuse algatasid kohalikud rabid ja juudikogukondade juhid.
Nii osalenud juudid kui mittejuudid palusid Jumalalt nakatunuile armu
ja täielikku paranemist.
Nad pole meist südames kaugel.
Tunneme nende valu ja häda,
kes on haiged, karantiinis ja kardavad.
Avame oma südamed veel enam,
et Jumal saaks neile halastada ja täita nad tervenemisega.
Ma väga hindan seda.
Tahtsin siia tulla ja nendega koos palvetada.
Olen tänulik, sest praegusel ajal
on mõned inimesed seoses viirusega väga tundlikud.
Nad kardavad läheneda hiinlastele,
kuid rabid ja juudi rahvas pole Hiinale 'ei' öelnud.
Arvan, et see on väga sõbralik tegu.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Tänan kõiki toetajaid!
Teie annetused ja palved aitavad toota Iisraeli Uudiseid.
Paluge rahu Jeruusalemmale ning rahu ja päästet Iisraelile!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri